CELEX: 52016PC0089
Language: da
Date: 2016-02-26
Title: Forslag til RÅDETS AFGØRELSE om fastsættelse af den holdning, Unionen skal indtage på det 54. møde i OTIF's ekspertudvalg vedrørende transport af farligt gods for så vidt angår visse ændringer af tillæg C til konventionen om internationale jernbanebefordringer (COTIF), som finder anvendelse fra den 1. januar 2017

EUROPA-KOMMISSIONEN
            Bruxelles, den 26.2.2016
            COM(2016) 89 final
            2016/0053(NLE)
            Forslag til
            RÅDETS AFGØRELSE
            om fastsættelse af den holdning, Unionen skal indtage på det 54. møde i OTIF's ekspertudvalg vedrørende transport af farligt gods for så vidt angår visse ændringer af tillæg C til konventionen om internationale jernbanebefordringer (COTIF), som finder anvendelse fra den 1. januar 2017
            
               
         
         
            
               BEGRUNDELSE
            
            
               1.BAGGRUND FOR FORSLAGET
            
            
               
                  Forslaget til Rådets afgørelse har til formål at fastlægge Den Europæiske Unions holdning ved mødet i OTIF's ekspertudvalg vedrørende transport af farligt gods (i det følgende benævnt "ekspertudvalget vedrørende RID"), der finder sted den 25. maj 2016, for så vidt angår visse ændringer af de tekniske og administrative bestemmelser i bilaget til tillæg C til konventionen om internationale jernbanebefordringer (COTIF), som det pågældende udvalg skal træffe afgørelse om. 
               
               
                  Ovennævnte bilag, som almindeligvis betegnes "RID", regulerer den internationale transport af farligt gods med jernbane mellem de COTIF-kontraherende stater, der anvender RID-regler (RID-kontraherende stater).
               
            
            
               2.RESULTATER AF HØRINGER AF INTERESSEREDE PARTER OG AF KONSEKVENSANALYSER 
            
            
               
                  De internationale bestemmelser vedrørende transport af farligt gods fastsættes i forskellige internationale organisationer såsom OTIF, De Forenede Nationers Økonomiske Kommission for Europa (UN-ECE) og forskellige særorganisationer under De Forenede Nationer. Da reglerne skal være forenelige indbyrdes, er der udviklet et kompliceret internationalt system for samordning og harmonisering mellem de organisationer, der deltager i dette arbejde. Bestemmelserne tilpasses i en cyklus på to år. 
               
               
                  En bred vifte af eksperter fra den offentlige og private sektor er blevet hørt under udarbejdelsen af disse ændringer. I forbindelse med udarbejdelsen af disse ændringer er følgende tekniske møder gennemført: 
               
               
                  af De Forenede Nationers ekspertgruppe for transport af farligt gods på dennes
               
            
            
               1) 43. møde i Genève, den 24. – 28. juni 2013
            
            
               2) 44. møde i Genève, den 25. november – 4. december 2013 
            
            
               3) 45. møde i Genève, den 23. juni – 2. juli 2014 og
            
            
               
                  4) 46. møde i Genève, den 1. – 9. december 2014
               
               
                  af UN-ECE's – OTIF's fælles møde mellem ekspertudvalget vedrørende RID og arbejdsgruppen for transport af farligt gods på 
               
               
                  1) efterårsmødet i 2014 i Genève, den 15. – 19. september 2014
               
               
                  2) forårsmødet i 2015 i Bern, den 23. – 27. marts 2015
               
               
                  3) efterårsmødet i 2015 i Genève, den 15. – 25. september 2015, og
               
               
                  4) der afholdes yderligere et fælles møde, (forårsmødet i 2016 i Bern den 14. – 18. marts 2016), som forventes at munde ud i en anbefaling om yderligere ændringer med virkning fra den 1. januar 2017 
               
               
                  af den stående arbejdsgruppe under ekspertudvalget vedrørende RID på dennes 
               
               
                  1) 4. møde i Madrid, den 17. – 20. november 2014 og 
               
            
         
         
            
               
                  2) 5. møde i Madrid, den 23. – 27. november 2015. 
               
               
                  På disse møder er de enkelte forslag til ændringer blevet analyseret og behandlet af ekspertudvalgene. I de fleste tilfælde er den anbefalede foranstaltning vedtaget med enstemmighed. Visse forslag er anbefalet af et flertal af eksperterne. OTIF's ekspertudvalg vedrørende transport af farligt gods træffer afgørelse om disse forslag den 25. maj 2016.
               
               
                  Udvalget vedrørende transport af farligt gods, der er nedsat ved Europa-Parlamentets og Rådets direktiv 2008/68/EF af 24. september 2008 om indlandstransport af farligt gods
                     1
                  , afholdt indledende drøftelser om forslagene på sit møde den 14. december 2015.
               
            
            
               3.JURIDISKE ASPEKTER AF FORSLAGET
            
            
               
                  Den Europæiske Union tiltrådte COTIF i juli 2011 i medfør af Rådets afgørelse 2013/103/EU
                     2
                  . COTIF er en blandet aftale, hvori både Unionen og de fleste af medlemsstaterne er kontraherende parter. I afgørelsens bilag III fastlægges de interne ordninger for Rådet, medlemsstaterne og Kommissionen i procedurer under OTIF. I anliggender, hvor EU har enekompetence, stemmer EU med et antal stemmer svarende alle medlemsstater, som er medlem af COTIF. 26 EU-medlemsstater er også medlemmer af COTIF. På nuværende tidspunkt findes der 45 RID-kontraherende stater og 50 OTIF-medlemsstater.
               
               
                  Siden den 1. januar 1997 har Den Europæiske Union anvendt bestemmelserne i RID i forbindelse med al transport i EU, i første omgang i overensstemmelse med Rådets direktiv 96/49/EF af 23. juli 1996 om indbyrdes tilnærmelse af medlemsstaternes lovgivning om jernbanebefordring af farligt gods
                     3
                  . I 2008 blev direktiv 96/49/EF erstattet af direktiv 2008/68/EF, som viderefører principperne i den foregående retsakt. 
               
               
                  I artikel 4 i direktiv 2008/68/EF er det fastsat, at "transport af farligt gods mellem medlemsstaterne og tredjelande er tilladt, hvis kravene i ADR, RID eller ADN overholdes, medmindre andet fremgår af bilagene". Af 12. betragtning fremgår endvidere, at "Det bør være tilladt at anvende transportmidler, der er indregistreret i tredjelande, til at udføre international transport af farligt gods på en medlemsstats område, hvis de overholder de relevante bestemmelser i ADR, RID eller ADN og dette direktiv". Derfor hører ovennævnte ændringer helt og holdent under Unionens enekompetence.
               
               
                  I overensstemmelse med COTIF's artikel 35 vil ændringerne, når ekspertudvalget vedrørende RID har truffet afgørelse herom, træde i kraft for alle kontraherende parter den første dag i den sjette måned efter den måned, hvor generalsekretæren har givet meddelelse om dem til de kontraherende parter. En kontraherende part kan gøre indsigelse inden for en periode på fire måneder fra datoen for meddelelsen. Hvis en fjerdedel af de kontraherende parter gør indsigelse, træder ændringen ikke i kraft.
               
               
                  I de kontraherende parter, der rettidigt har gjort indsigelse mod en afgørelse, suspenderes anvendelsen af det pågældende tillæg i sin helhed fra det tidspunkt, hvor afgørelserne får virkning, for så vidt den vedrører trafik med og mellem disse parter. Gøres der indsigelse mod valideringen af en teknisk standard eller mod vedtagelsen af fælles tekniske beskrivelser, suspenderes alene denne standard eller beskrivelse mht. trafik med og mellem disse parter fra det tidspunkt, hvor afgørelserne får virkning. Det samme gælder i tilfælde af en delvis indsigelse.
               
               
                  Medmindre et tilstrækkeligt antal parter har gjort indsigelse, forventes ændringerne i henhold til dette forslag at træde i kraft pr. 1. januar 2017 og blive bindende for Unionen og medlemsstaterne, idet de udgør en integrerende del af Unionens regelværk.
               
               
                  Endelig er det fastsat i COTIF's artikel 38, at med henblik på udøvelsen af retten til at stemme og retten til at gøre indsigelse, jf. artikel 35, stk. 2, og artikel 35, stk. 4, har regionale organisationer, bl.a. Den Europæiske Union, et antal stemmer svarende til de af Unionens medlemmer, der også er medlemmer af organisationen. 
               
               
                  Forslaget er udarbejdet på grundlag af bestemmelserne i Rådets afgørelse om EU’s tiltrædelse af COTIF. Retsgrundlaget for forslaget til Rådets afgørelse er artikel 91 i TEUF sammenholdt med artikel 218, stk. 9, i TEUF.
               
               
                  Forslagets artikel 1 omfatter en udførlig liste over de planlagte ændringer med angivelse af, hvilke ændringer der kan accepteres af Unionen. De påtænkte ændringer anses for velegnede til at sikre transport af farligt gods på en omkostningseffektiv måde, hvor der tages højde for den teknologiske udvikling, og de kan derfor støttes.
               
            
            
               4.GENNEMFØRELSE I DEN EUROPÆISKE UNION
            
            
               
                  Ovennævnte ændringer vil i det omfang, de bliver bindende for Unionen, skulle indarbejdes i direktiv 2008/68/EF om indlandstransport af farligt gods, ifølge hvilket der i henhold til COTIF anvendes ensartede regler for transport af farligt gods ad vej, med jernbane eller ad indre vandveje inden for eller mellem medlemsstaterne. Til dette formål er Kommissionen bemyndiget til at tilpasse bilag II, del II.1, til direktiv 2008/68/EF til den videnskabelige og tekniske udvikling ved hjælp af gennemførelsesretsakter. Når indsigelsesperioden for så vidt angår meddelelsen fra generalsekretæren for OTIF er udløbet, vil Kommissionen iværksætte tilpasningsprocessen.
               
            
            
               2016/0053 (NLE)
            
            
               Forslag til
            
            
               RÅDETS AFGØRELSE
            
            
               om fastsættelse af den holdning, Unionen skal indtage på det 54. møde i OTIF's ekspertudvalg vedrørende transport af farligt gods for så vidt angår visse ændringer af tillæg C til konventionen om internationale jernbanebefordringer (COTIF), som finder anvendelse fra den 1. januar 2017
            
            
               RÅDET FOR DEN EUROPÆISKE UNION HAR —
            
         
         
            
               under henvisning til traktaten om Den Europæiske Unions funktionsmåde, særlig artikel 91, sammenholdt med artikel 218, stk. 9,
            
            
               under henvisning til forslag fra Europa-Kommissionen, og
            
            
               ud fra følgende betragtninger:
            
            
               (1)Unionen tiltrådte konventionen om internationale jernbanebefordringer af 9. maj 1980 som ændret ved Vilniusprotokollen af 3. juni 1999 (i det følgende benævnt "COTIF-konventionen") i medfør af Rådets afgørelse 2013/103/EU
                  4
               .
            
            
               (2)Alle medlemsstater med undtagelse af Cypern og Malta er kontraherende parter i og anvender COTIF-konventionen.
            
            
               (3)Ved Europa-Parlamentets og Rådets direktiv 2008/68/EF
                  5
                fastsættes krav til transport af farligt gods ad vej, med jernbane eller ad indre vandveje inden for eller mellem medlemsstaterne, idet der henvises til reglementet for internationale befordringer af farligt gods med jernbane, der findes i tillæg C til COTIF-konventionen (RID-bilaget). I direktivets artikel 4 er det endvidere fastsat, at "Transport af farligt gods mellem medlemsstaterne og tredjelande er tilladt, hvis kravene i ADR, RID eller ADN overholdes, medmindre andet fremgår af bilagene." 
            
            
               (4)Det ekspertudvalg vedrørende transport af farligt gods, der er nedsat ved artikel 13, stk. 1, litra d), i COTIF-konventionen, forventes på sit 54. møde den 25. maj 2016 at træffe afgørelse om visse ændringer af RID-bilaget. Disse ændringer, der vedrører tekniske standarder eller fælles tekniske beskrivelser, har til formål at garantere en sikker og effektiv transport af farligt gods, samtidig med at der tages hensyn til den videnskabelige og tekniske udvikling i sektoren og udviklingen af nye stoffer og genstande, der udgør en fare under transporten.
            
            
               (5)Udvalget for transport af farligt gods, der er nedsat ved artikel 9 i direktiv 2008/68/EF, har iværksat indledende drøftelser om disse forslag til ændringer.
            
            
               (6)Alle de foreslåede ændringer er berettigede og gavnlige, og Unionen bør derfor støtte dem —
            
            
               VEDTAGET DENNE AFGØRELSE: 
            
            
               Artikel 1
            
            
               Den Europæiske Unions holdning
            
            
               1.   Den holdning, som Den Europæiske Union skal indtage på det 54. møde i ekspertudvalget vedrørende transport af farligt gods inden for rammerne af konventionen om internationale jernbanebefordringer, skal være i overensstemmelse med bilaget til denne afgørelse.
            
            
               2.   Repræsentanterne for Unionen i ovennævnte instans kan uden yderligere afgørelse truffet af Rådet aftale mindre ændringer af de dokumenter, der er nævnt i bilaget til denne afgørelse.
            
            
               Artikel 2
            
            
               Offentliggørelse
            
            
               Denne afgørelse offentliggøres i Den Europæiske Unions Tidende med angivelse af dens ikrafttræden. 
            
            
               Artikel 3
            
            
               Ikrafttræden
            
            
               Denne afgørelse træder i kraft på dagen for vedtagelsen.
            
         
         
            
            
               Udfærdiget i Bruxelles, den .
            
            
               
                     På Rådets vegne
               
               
                     Formand
               
            
         
         
            
                  
                     (1)
                  EUT L 260 af 30.9.2008, s. 8.
               
               
                  
                     (2)
                  Rådets afgørelse 2013/103/EU af 16. juni 2011 om undertegnelse og indgåelse af aftalen mellem Den Europæiske Union og Den Mellemstatslige Organisation for Internationale Jernbanebefordringer om Den Europæiske Unions tiltrædelse af konventionen om internationale jernbanebefordringer (COTIF) af 9. maj 1980, som ændret ved Vilniusprotokollen af 3. juni 1999 (EUT L 51 af 23.2.2013, s. 1).
               
               
                  
                     (3)
                  EFT L 235 af 17.9.1996, s. 25.
               
               
                  
                     (4)
                  Rådets afgørelse 2013/103/EU af 16. juni 2011 om undertegnelse og indgåelse af aftalen mellem Den Europæiske Union og Den Mellemstatslige Organisation for Internationale Jernbanebefordringer om Den Europæiske Unions tiltrædelse af konventionen om internationale jernbanebefordringer (COTIF) af 9. maj 1980, som ændret ved Vilniusprotokollen af 3. juni 1999 (EUT L 51 af 23.2.2013, s. 1).
               
               
                  
                     (5)
                  Europa-Parlamentets og Rådets direktiv 2008/68/EF af 24. september 2008 om indlandstransport af farligt gods (EUT L 260 af 30.9.2008, s. 13).
               
            
      
    ---documentbreak--- 
      
         
               EUROPA-KOMMISSIONEN
            Bruxelles, den 26.2.2016
            COM(2016) 89 final
            BILAG
            til
            Forslag til Rådets afgørelse
            om fastsættelse af den holdning, Unionen skal indtage på det 54. møde i OTIF's ekspertudvalg vedrørende transport af farligt gods for så vidt angår visse ændringer af tillæg C til konventionen om internationale jernbanebefordringer (COTIF), som finder anvendelse fra den 1. januar 2017
            
               
         
         
            
               BILAG
            
            
               til
            
            
               Forslag til Rådets afgørelse
            
            
               om fastsættelse af den holdning, Unionen skal indtage på det 54. møde i OTIF's ekspertudvalg vedrørende transport af farligt gods for så vidt angår visse ændringer af tillæg C til konventionen om internationale jernbanebefordringer (COTIF), som finder anvendelse fra den 1. januar 2017
            
            
                     
                        Forslag
                     
                  
                  
                     
                        Referencedokument
                     
                  
                  
                     
                        Genstand 
                     
                  
                  
                     
                        Bemærkninger 
                     
                  
                  
                     
                        EU's holdning
                     
                  
               
                     
                        1.
                     
                  
                  
                     
                        OTIF/RID/CE/GTP/2015/2
                     
                     
                        OTIF/RID/CE/GTP/INF.14
                     
                     
                        OTIF/RID/CE/GTP/INF.15
                     
                  
                  
                     
                        Indføjelse af forpligtelser for enheder med ansvar for vedligeholdelse (ECM) i RID
                     
                  
                  
                     
                        Teknisk konsensus i OTIF's stående arbejdsgruppe om vedtagelse af en tekst som ændret
                     
                  
                  
                     
                        Tilslutter sig ændringerne i den af den stående arbejdsgruppe reviderede udgave
                     
                  
               
                     
                        2.
                     
                  
                  
                     
                        OTIF/RID/CE/GTP/2015/3
                     
                  
                  
                     
                        Ændring af særlig bestemmelse TU 16 i RID/ADR/ADN kapitel 4.3
                     
                  
                  
                     
                        Teknisk konsensus i OTIF's stående arbejdsgruppe
                     
                  
                  
                     
                        Tilslutter sig ændringerne i den af den stående arbejdsgruppe reviderede udgave
                     
                  
               
                     
                        3.
                     
                  
                  
                     
                        OTIF/RID/CE/GTP/2015/5
                     
                  
                  
                     
                        Transportørens pligt til at informere lokomotivføreren om placeringen af farligt gods i toget
                     
                  
                  
                     
                        Teknisk konsensus i OTIF's stående arbejdsgruppe
                     
                  
                  
                     
                        Tilslutter sig ændringerne i den af den stående arbejdsgruppe reviderede udgave
                     
                  
               
                     
                        4.
                     
                  
                  
                     
                        OTIF/RID/CE/GTP/2015/6
                     
                  
                  
                     
                        Fleksible beholdere til bulkvarer
                     
                  
                  
                     
                        Teknisk konsensus i OTIF's stående arbejdsgruppe
                     
                  
                  
                     
                        Tilslutter sig teksten vedrørende fleksible beholdere til bulkvarer i OTIF/RID/CE/GTP/2015/12
                     
                  
               
                     
                        5.
                     
                  
                  
                     
                        OTIF/RID/CE/GTP/2015/7
                     
                  
                  
                     
                        Definitioner af "hel vognladning"/"vognladning"
                     
                  
                  
                     
                        Teknisk konsensus i OTIF's stående arbejdsgruppe
                     
                  
                  
                     
                        Tilslutter sig ændringerne
                     
                  
               
                     
                        6.
                     
                  
                  
                     
                        OTIF/RID/CE/GTP/2015/12
                     
                     
                        OTIF/RID/CE/GTP/2015/INF.2
                     
                     
                        OTIF/RID/CE/GTP/2015/INF.3
                     
                  
                  
                     
                        Diverse konsoliderede ændringer, som den stående arbejdsgruppe har vedtaget
                     
                  
                  
                     
                        Teknisk konsensus i OTIF's stående arbejdsgruppe
                     
                  
                  
                     
                        Tilslutter sig ændringerne
                     
                  
               
                     
                        7.
                     
                  
                  
                     
                        Samme som ovenfor  
                     
                  
                  
                     
                        Den Stående Arbejdsgruppe gransker ændringerne yderligere
                     
                  
                  
                     
                        -
                     
                  
                  
                     
                        - 
                     
                  
               
                     
                        8.
                     
                  
                  
                     
                        Samme som ovenfor 
                     
                  
                  
                     
                        Ændringer, hvor en fælles holdning på det fælles møde UN-ECE – OTIF er påkrævet
                     
                  
                  
                     
                        Effektiv multimodal transport skal fremmes
                     
                  
                  
                     
                        Tilslutter sig de ændringer, som anbefales på det fælles møde
                     
                  
               
                     
                        9.
                     
                  
                  
                     
                        OTIF/RID/CE/GTP/2015/14
                     
                  
                  
                     
                        Anmeldelser af hændelser, der involverer farligt gods, i overensstemmelse med RID 1.8.5; Hamburg-Billwerder, 3. juli 2013
                     
                  
                  
                     
                        Teknisk konsensus i OTIF's stående arbejdsgruppe
                     
                  
                  
                     
                        Tilslutter sig ændringerne i den af den stående arbejdsgruppe reviderede udgave
                     
                  
               
                     
                        10.
                     
                  
                  
                     
                        OTIF/RID/CE/GTP/2015/INF.4
                     
                  
                  
                     
                        Beskyttelsesafstand for vejkøretøjer
                     
                  
                  
                     
                        Teknisk konsensus i OTIF's stående arbejdsgruppe
                     
                  
                  
                     
                        Tilslutter sig ændringerne